
פרוטוקול ישיבת מועצת איגוד ערים דן לתברואה מס' 4/2026 מיום 22/6/26
חברי מועצה נוכחים/ות:
ראובן לדיאנסקי – יו"ר האיגוד, ורד קריספין, אלעד רוזגוביץ', אהרוני חג'בי, גל פרויקט, שחר גלעדי, רועי ברזילי, ליאור שפירא, 
השתתפו בזום: 
חגית נעלי יוסף, דורון כהן - מבקר.

מוזמנים נוכחים:  
גיל ליבנה – מנכ"ל האיגוד, אלון לוי – סמנכ"ל האיגוד, יפתח ענבר – מהנדס האיגוד, שלי ברוש – גזברית האיגוד, ארז ישראלי – רו"ח מידד הלוי, תומר ענבר – כלכלן אורבניקס, עו"ד – מיכל זלכה – יועמ"שית, הילה גוטליב – מנהלת דוברות, הסברה וקשרי חוץ, יוסי יודקוביץ' – יועץ תקשורת, עמית שמעוני – ע.יו"ר, מאיה דניאל ביטון – ע.יו"ר עמית שמעוני. 

חברי מועצה שנעדרו:
עקיבא שטרן, רפאל ברנס, שחר רובין.

1. הצגת חבר מועצה חדש מטעם עיריית תל אביב יפו ואישורו כחבר ועדת מכרזים 

ראובן לדיאנסקי – יו"ר: היום אנחנו מקבלים בברכה את שחר גלעדי כחבר מועצת האיגוד מטעם עיריית תל אביב – יפו. שחר מכהן כמנהל אגף תברואה בעירייה ויוכל לתרום רבות לפעילות האיגוד. אבקש לאשר את מינויו של שחר כחבר נוסף בועדת המכרזים ולאחל לו הצלחה . 

החלטה :  מאשרים פה אחד את מינויו של שחר גלעדי כחבר ועדת המכרזים. 

ראובן לדיאנסקי – יו"ר : אבקש להודות לכל מי שהגיע אתמול לפתיחת התערוכה "דרך הזבל" של הצלם זיו קורן  ולכל מי שלקח חלק בבניית התערוכה, לגיל, לאיגי, להילה, שלי, ניר, לאלון ובכללי לכל מי שלקח חלק בהכנת התערוכה. אני מזמין אותכם לסיור בתערוכה אחרי הישיבה. 
כעת נשתף אתכם בסרטון שהכנו לרגל 60 שנה לאיגוד. 

2. אישור פרוטוקול מועצה מס' 3/26 מיום 24/3/26.

החלטה : מאושר פה אחד 



עדכון פרוטוקולים מישיבות ועדות משנה :  
פרוטוקול ועדת מכרזים מס' 4/26 מיום 24.3.26
פרוטוקול ועדת מכרזים מס' 6/26 מיום 14.4.2026 
פרוטוקול ועדת מכרזים מס' 7/26 מיום 26.4.2026
פרוטוקול ועדת השקעות מס' 1/26 מיום 14.3.2026
פרוטוקול ועדת שכר וכח אדם  מס' 1/26 מיום 23.2.2026 
פרוטוקול ועדת חינוך מיום 16.4.2026

3. דו"ח מנכ"ל האיגוד על פעילות האיגוד בחודשים 1-6/2026 

ראובן לדיאנסקי – יו"ר: עכשיו רשות הדיבור תעבור לגיל שיציג לפניכם דוח מנכ"ל. 
גיל ליבנה  מנכ"ל: מציג מצגת לגבי ביצוע תקציב ותכנית העבודה מתחילת השנה, קידום פרויקטים, קידום תכנית מתקן ההשבה, קידום הבקשה להקצאת קרקע למטמנה, נתוני כמויות ומיחזור, אירועים וכנסים. השלכות המלחמה על פעילות האתר והקבלנים. קידום התקשרויות עם רשויות האיגוד לקליטת פסולת בניין אצלנו באתר ושימוש בחומרים ממוחזרים בפרויקטים עירוניים. 
ראובן לדיאנסקי – יו"ר: גם ראש עיריית ת"א מעודד מצידו את ההתקשרויות בין העירייה לאיגוד בנושא פסולת הבניין. אנחנו באמת עושים הכל כדי להעצים את פעילות מתקן פסולת הבניין, ועם זאת מי שאמור לשווק את שרותי המתקן זה הזכיין עצמו.  
רועי ברזילי – חבר מועצה:  מציע ליזום עם הזכיין מתן הנחה לתושבי רשויות האיגוד שמבצעים שיפוצים על מנת ליצור תמריץ לפנות את הפסולת אלינו. 
ראובן לדיאנסקי – יו"ר: לגבי הבקשה להקצאת קרקע למטמנה, קיבלנו תמיכה מחיים ביבס יו"ר השלטון המקומי, ואנו נפתח את שערנו לכל רשות מקומית שתרצה לקבל שרות במחיר שוויוני ותחרותי. 
אהרוני חגבי –חבר מועצה:  המטמנה היא יוזמה חשובה מאוד לאיגוד שתיצור וודאות ותעזור לנו להתמודד עם המונופולים בתחום.
גיל ליבנה  מנכ"ל:  יוזמה נוספת שהאיגוד מקדם פתיחת מרכז מו"פ ומעבדת חדשנות בתחום הטיפול בפסולת, נבחרה חברת פלנטק שתוביל את הפרויקט יחד עם יפתח וורד מאגף הנדסה שלנו.  
ראובן לדיאנסקי – יו"ר:  חברת המועצה חגית נעלי יוסף תוביל את הקמת המרכז מטעם מליאת המועצה. שלחנו לכולם זימון לסדנת התנעה שתתקיים ביום 2/7/26 ואני מבקש שכולם יגיעו לסדנה שנועדה לאפיין את פעילות המרכז ולהגדיר את היעדים.  
גיל ליבנה  מנכ"ל:  דיווח לגבי אירועים חשובים : התקיים אירוע להנחת אבן פינה למפעל מיון אריזות בשיתוף תמיר ובמעמד השרה להגנה"ס. אירוע פתיחת התערוכה "דרך הזבל" של הצלם זיו קורן, בניצוחה של איגי ארם, צוות המרכז והילה גוטליב. כנס נוסף יתקיים ביום 23/6 בועידת מוני אקספו - מושב בנושא הרפורמה במשק הפסולת, במעמד השרה, יו"ר ועדת הפנים והגנה"ס, ראשי רשויות וכו'. 
עוד אעדכן שנחתמו שני הסכמים חדשים, עם מועצה אזורית אלפי מנשה וחכ"ל חבל מודיעין.  
קיים גידול בכמויות הפסולת מרשויות אחרות ומקבלנים. ברשויות האיגוד שיעור הגידול קטן יותר בעיקר על רקע ירידה בפעילות העיסקית בתל אביב בזמן המלחמה.  





4. דיון בנושא הסכם הטמנה חדש 

ראובן לדיאנסקי – יו"ר : הסכם ההטמנה הממושך שיש לאיגוד עם מטמנות אפעה מסתיים בסוף שנה זו ואנו פועלים לחידוש ההסכם בתנאים שיסוכמו. מטמנת אפעה לקראת סיום קיבולת ההטמנה וקשה להתנהל כך בחוסר וודאות. באופן כללי קיים משבר הטמנה עמוק ומתמשך במדינה, וחרף כל ההתראות והדיונים בהם העלינו את המצוקה שעלולה להשבית את פינוי הפסולת ברשויות, הטיפול של הגורמים שאמונים על הנושא ממשיך להתנהל בעצלתיים. אבקש מגיל להציג את הנושא ונקיים דיון .  
גיל ליבנה : מציג את ההיסטוריה של ההסכם בין האיגוד למטמנות אפעה ואת המגעים לחידוש ההסכם. להערכת מנכ"ל אפעה האתר לקראת מיצוי קיבולת נפח ההטמנה בשנה הבאה ויידרש גישור עד לפתיחת תא הטמנה חדש שהוקצה למועצה אזורית תמר. 
הוצגו אפשרויות ההטמנה הזמינות לאיגוד ושיקולים לגבי התקשרות עתידית. 
ראובן לדיאנסקי – יו"ר : מנכ"ל האיגוד יעדכן בישיבת המועצה הבאה לגבי התקדמות הסכם הטמנה חדש.   

5. הצגת תחזית כלכלית לפעילות האיגוד 2027-2029   

ראובן לדיאנסקי – יו"ר : בהמשך לדיון בנושא הסכם הטמנה חדש וההתייקרות הצפויה בתעריפי ההטמנה, נציג לדיון תחזית כלכלית לפעילות האיגוד בשלוש השנים הקרובות עד לשנת 2029 כולל. חשוב שחברי המועצה יהיו מודעים להתייקרות הצפויה ויעדכנו גם את הרשות שלהם.  
שלי ברוש – גזברית:  לאור שינויים צפויים בעלויות ההטמנה, הוחלט על בניית תחזית לתקציב האיגוד לשנים 2027-2029 לקבלת אינדיקציה למחיר הטיפול באשפה באתר בשנים אלה. העבודה בוצעה בייעוץ של חברת אורבניקס . 
תומר ענבר - אני כלכלן בכיר בחברת אורבניקס והכנתי עם שלי את התחזית לתקציב האיגוד לשנים 2027-2029.
הנחות העבודה על בסיסן נבנתה התחזית:
1. המשך קליטת כמויות בהיקף דומה לכמויות שנקלטו באתר בשנת 2025.
2. המשך פעילות מפעל ה RDF בהיקף פעילות מלא + המשך קבלת מענק תפעול מקרן הניקיון  -עד לסוף 2028.
6. תחילת פעילות מתקן המפרידן למיון החל מתחילת שנת 2028 + קבלת מענק תפעול  מקרן הניקיון.
7. עדכון תעריף ההטמנה החל מתחילת שנת 2027. 
8. כלל תעריפי המתקנים ועלויות האיגוד עודכנו בעליית מדד שנתית בשיעור של 2%
9. הגדלת סכומי תשלום מתב"רים לרשויות החל משנת 2028 לצורך מימון פרויקטים 
בהתאם לתכנית הפיתוח.  
10. נטילת הלוואה בשנת 2028 שתחל להיות מוחזרת החל משנת 2030 . 

על בסיס ההנחות הנ"ל והנתונים נבנה תקציב האיגוד לשנים 2027-2029 ונגזרה ממנו תחזית למחיר הכניסה לאתר לטון לשנים אלו, והעלות התקציבית השנתית הצפויה לכ"א מרשויות האיגוד, כפי שהוצג בדיון. מלבד התייקרות חריגה בדמי הטיפול בשנת 2027 עקב התייקרות מחיר ההטמנה, התחזית לדמי הטיפול בשנים 2028-9 מבוססת על עדכון מדד בלבד.  

5. דיווח ממשלחת האיגוד לתערוכת  IFAT וסיור מקצועי במתקן השבה של העיר פרנקפורט 

ראובן לדיאנסקי – יו"ר : בהתאם לתכנית העבודה האיגוד הוציא בחודש מאי משלחת לסיור מקצועי במתקן ההשבה בעיר פרנקפורט כאורחי העירייה, וביקור בתערוכת IFAT במינכן המתקיימת אחת לשנתיים והיא התערוכה המקצועית הכי גדולה וחשובה בעולם התשתיות - טיפול בפסולת, מים וביוב. מטרת המשלחת היא ללמוד מניסיון הפעלת מתקן ההשבה, לצורך תכנון המתקן בחירייה והערכות להפעלה. הסיור בתערוכה נועד לחשוף בפנינו את הטכנולוגיה הכי עדכנית בתחום תשתיות ומתקנים לטיפול בפסולת, ולצורך פגישות עם חברות מובילות בתחום. אבקש מיפתח מהנדס האיגוד להציג את הרשמים וסיכום מסקנות המשלחת. 
יפתח ענבר – מהנדס: מציג מצגת עם רשמים, נתונים ומסקנות לגבי הסיור במתקן ההשבה ובתערוכת  IFAT. מתקן ההשבה בפרנקפורט הוקם לפני 60 שנה ועבר שדרוג בתחילת שנות ה 2000 , המתקן בבעלות משותפת של העירייה עם חברה פרטית והוא נמצא בלב אזור מגורים ומקיים יחסי גומלין ושקיפות כלפי האוכלוסייה. מדובר במתקן מהגדולים באירופה בהיקף של כ- 550 אלף טון / שנה.   
בתערוכת IFAT מינכן פגשנו נציגי חברות שאנו עובדים ונעבוד איתם בהמשך בפרויקטים נוספים. ראינו והתרשמנו מפתרונות חדשניים, התמקדנו בנושא מסועים לאור תכנון המפרידן והמסוע הארוך להאנגר, ציוד לטיפול באוויר והנחתת אבק , ציוד תפעולי להזנת מערכי טיפול בפסולת. מגרסות לטיפול בגזם, וטיפול בשפכים. נפגשנו עם אנשי חברת  BENLI שמקימה את מערך המיון במפרידן ובמתקן מיון אריזות בחירייה. 

ראובן לדיאנסקי – יו"ר:  הייתה פגישה מעניינת עם חברת  SCT מספרד שמקימה ומפעילה מתקני קומפוסטציה מפסולת אורגנית ממוינת לבחינת שיתוף פעולה עם האיגוד באופן שיאפשר למחזר פסולת זו, זאת במידה והמשרד להגנת הסביבה יאשר את הטכנולוגיה ליישום בישראל. 

ראובן לדיאנסקי – יו"ר:  אני סוגר את הישיבה ומזמין את כולם לסיור בתערוכה במרכז לחינוך . 



רשמה : אסנת פרי 

						_____________________ 
						עו"ד ראובן לדיאנסקי, יו"ר האיגוד 

